[{"text_idx": "#000004", "text": "Enhavas iujn ajn de miaj terminoj"}, {"text_idx": "#000005", "text": "La Tago de Samarkando 2021"}, {"text_idx": "#000007", "text": "Samarkando! Jen urbo en Uzbekio pri kiu multaj homoj s\u0302atas pensi, memori, revi kaj paroli."}, {"text_idx": "#000008", "text": "Baldau\u0306 venos signifoplena dato kaj festa okazaj\u0302o por la urbo, la 18-a de oktobro \u2013 la Tago de Samarkando. La evento celas turni nian rigardon al la alloga belo, aparta aromo kaj mirindaj konstruaj\u0302oj de la urbo, kiu aperas kiel Monda Heredaj\u0302o en la listo de Unesko."}, {"text_idx": "#000009", "text": "Ankau\u0306 la legantoj de uea.facila estas invitataj partopreni la Internaciajn Leter-tagojn \"Vorto pri Samarkando 2021\". Legu pli da informoj sube."}, {"text_idx": "#000010", "text": "Tradicie, estas invitataj kontribui c\u0302iuj, por kiuj Samarkando estas pli ol nura urbo: por la homoj, kiuj pensas, ke g\u0302i estas vivanta memoro, emoci-plena historio, signifa malkovro, am-deklaro, renkontig\u0302ejo kaj ec\u0302 sorto. C\u0302iuj, kiuj persone spertis la mirindecon de Samarkando en la realo, c\u0302u de malproksime, c\u0302u tuj apude, c\u0302u ec\u0302 nur en siaj pensoj au\u0306 revoj, konservis neforvis\u0302eblajn impresojn pri la grandioza historia heredaj\u0302o kaj neordinara nuntempa kulturo de tiu mondfama urbo."}, {"text_idx": "#000011", "text": "Eble por iuj, unu-nura vorto sufic\u0302os por esprimi la imagon pri Samarkando; iuj skribos personan leteron al \u201cRomo de l\u2019Oriento\u201d au\u0306 verkos saluton en la formo de poemo, kanto, muziko, desegnaj\u0302o, foto au\u0306 simile; au\u0306 per vortoj komunikos siajn bondezirojn au\u0306 revojn por la estonteco de la urbo... Kompreneble, c\u0302io dirota kaj verkota pliproksimigos nin unu al la alia, unuigos nin c\u0302irkau\u0306 la eternaj valoroj, pliigos niajn konojn, evoluigos spertojn, plifortigos pacon kaj plac\u0302an kunvivadon \u2013 c\u0302ion, kio ebligis al Samarkando atingi sian nuntempan famon kaj por c\u0302iam eniri la historion."}, {"text_idx": "#000013", "text": "La plej interesaj kontribuaj\u0302oj estos publikigitaj en nialanda gazetaro kaj en la venonta eldono de Konciza Enciklopedio de Eksterlanda Samarkandiana: Kulturo Unuiganta la Mondon. Ni danke informos pri alveno de C\u0302IU ricevita mesag\u0302o, kaj la raporto pri la evento estos sendita al C\u0302IUJ kontribuintoj."}, {"text_idx": "#000016", "text": "Sunplenajn bondezirojn el 2760-jara Samarkando sendas"}, {"text_idx": "#000017", "text": "Anatolij Ionesov estas fondinto kaj prizorganto de la enciklopedia projekto \u201cSamarkandiana\u201d"}, {"text_idx": "#000018", "text": "aromo: delikata kaj agrabla odoro.\nenciklopedio: verko, kiel ekzemple Vikipedio, kiu enhavas en mallonga formo c\u0302ion konatan pri unu au\u0306 pri c\u0302iuj fakoj de la homa scio."}, {"text_idx": "#000021", "text": "Jen mesag\u0302o (iom mallongigita) kiu alvenis de la verkinto, Anatolij Ionesov:"}, {"text_idx": "#000022", "text": "Ni volus informi vin, ke la Internaciaj Letertagoj \u201cVorto pri Samarkando - 2021\",\ndedic\u0302itaj al la Tago de la Urbo, plene sukcesis."}, {"text_idx": "#000025", "text": "Ankau\u0306 c\u0302i-foje pli ol duono de la kontribuintoj estis diverslandaj neesperantistoj. Inter ili estas konataj verkistoj, poetoj, sciencistoj, honoraj civitanoj de Samarkando..."}, {"text_idx": "#000026", "text": "Pluraj leteroj aperis en nialandaj paperaj kaj retaj periodaj\u0302oj."}, {"text_idx": "#000027", "text": "Ni refoje dankas pro via afabla partopreno kaj esperas je estonta kunlaboro."}, {"text_idx": "#000032", "text": "Via antau\u0306a enhavo estas reenmetita. Malplenigi redaktilon"}]